שיחת ויקיפדיה:מיזמי ויקיפדיה/יהדות אתיופיה/טיוטות/היקלטות יוצאי אתיופיה בישראל

message: על פניו נראה שמדובר באחד האתרים המרכזיים בתחומו, שמפרסם תכנים יחודיים ונהנה מתעבורה נאה. אנו ממליצים אמנם לכותבים במיזם ביתא ישראל לא לכתוב על עצמם ועל פעילותם, אך משעה שהערך נכתב ולוטש, מקומו עמנו. ליאור ޖޭ • כ"ג באדר ה'תשס"ט • 19:24, 18 במרץ 2009 (IST)
replies: text: סומך ידי על המומחה בתחום. חגי אדלר • שיחה • ל-76 ערי מיליונים אין עדיין ערך. קחו אחת! •  כ"ג באדר ה'תשס"ט • 19:27, 18 במרץ 2009 (IST)
replies: text: :איך תעבורה נאה..? בקישור שסיפקת שרואים שמרבית הכתבות זוכות לכמה עשרות או לכל היותר מאות צפיות. זה לא ממש הרבה. גילגמש • שיחה 19:29, 18 במרץ 2009 (IST)
replies: text: ::דירוג אלקסה. נכון שזה לא מדויק ברמה של 100%, אך מקום נמוך מ-12.5 מיליון אומר הרבה מאוד. ברוקס • שיחה • המורשת העולמית. פשוט עולמית! 19:33, 18 במרץ 2009 (IST)
אני מציע פשוט לצרף את האתר כקישור חיצוני בערך ביתא ישראל ולהסתפק בזה. גילגמש • שיחה 19:36, 18 במרץ 2009 (IST)

text: קישרתי לפורום של האתר, לא לכתבות שבו. אם הודעות מאתמול כבר נצפות מאות פעמים זה מצביע על תעבורה יפה מאד, רבה יותר מאשר לערך אתיופיה למשל. הערך ביתא ישראל ממילא מוצף בקישורים חיצוניים וחבל להוסיף עליהם. ליאור ޖޭ • כ"ג באדר ה'תשס"ט • 19:37, 18 במרץ 2009 (IST)
replies: text: :אולי כדי שנקבל מושג קצת יותר טוב במה מדובר. כמה אתרים אודות הקהילה האתיופית יש בעברית? אם יש איזה עשרה נניח וזה הגדול בהם זה משהו אחד. אם יש כמה מאות או אלפים וזה עוד אחד מתוך מאות או אלפים זה עניין אחר. גילגמש • שיחה 19:39, 18 במרץ 2009 (IST)
replies: text: :: אין לי מושג, אולי שאלה זו תתברר במרוצת השבוע. אני מכיר רק שני אתרים אחרים המציעים תכנים ביקורתיים ברמה דומה, ושניהם משלבים פרסומות - אתר ביתא ישראל ופורטל יופּי. כל טוב, ליאור ޖޭ • כ"ג באדר ה'תשס"ט • 19:44, 18 במרץ 2009 (IST)
replies: text: :::אם כך, אני מציע להמתין זמן מה ונראה אם מידע זה יתברר או לא. קיום הפרסומות באתרים לא מעלה ולא מוריד לפי דעתי. גם בוואלה יש פרסומות וזה אתר חשוב. גילגמש • שיחה 19:51, 18 במרץ 2009 (IST)
replies: text: ::::שלחתי דואר אלקטרוני לכתובת המופיעה באתר ולישראל פיקדו, שכותב שם ובוויקיפדיה. אני מקווה שהם יוכלו לשתף אותנו בפרטים המבהירים את חשיבות האתר מעבר לספקותיך. יום טוב, ליאור ޖޭ • כ"ג באדר ה'תשס"ט • 08:55, 19 במרץ 2009 (IST)
replies: text: :::::מצוין. אני מודה על טרחתך. גילגמש • שיחה 08:58, 19 במרץ 2009 (IST)

text: קיבלתי תשובה מישראל בדואר אלקטרוני, לפיה הוא מסכים לחלוטין כי אין צורך לכתוב ערך על האתר ואולי באמת כדאי למחוק אותו. אני עדיין סבור כי משעה שהערך נכתב ולוטש, מקומו עמנו. גם אם יש מאות ערכים חשובים יותר על ביתא ישראל, אתר האינטרנט המסוים הזה עומד לדעתי ברף החשיבות האנציקלופדית לאתרי אינטרנט ישראליים. אם תרצו, אוכל להשאיר הודעה גם בפורום האתר ולראות אם כותבים אחרים בו סבורים אחרת מישראל. כל טוב, ליאור ޖޭ • כ"ד באדר ה'תשס"ט • 08:30, 20 במרץ 2009 (IST)
replies: text: :אתה יכול לשאול אנשים נוספים, אך אין לדעתם משקל בהכרעת חשיבות ויקיפדית. על פניו נראה שלאתר זה אין חשיבות כלשהי ודינו של הערך מחיקה. גילגמש • שיחה 08:44, 20 במרץ 2009 (IST)
replies: text: :: בעקבות דבריך הסיר ישראל את כל הקישורים מוויקיפדיה לאתר הנדון, כנראה כדי להימנע ממראית עין של פירסום עצמי. החזרתי את הקישורים מכיוון שכולם תרמו לערכים בהם הופיעו. גם הערך הזה חשוב בעיניי לא פחות מערכים על אתרי אינטרנט ישראליים רבים אחרים. לא כתבתי אותו בעצמי רק משום שבמיזם שלנו טרם כתבנו על נושאים הרבה יותר חשובים מרוב אתרי האינטרנט הישראליים להם הוקדשו ערכים אצלנו. אולי כותבים אחרים יוכלו להבהיר זאת, אך אני כבר חושש לפנות אליהם מחשש שהפסקנות המובעת בדף זה תעורר בהם מורת רוח מובנת.

text: :: לסיכום, אני סבור שחשיבות הערך הובהרה. אני מעדיף שהערך הזה יימחק בשוגג מאשר שנפתח עליו הצבעת מחיקה מיותרת ונמתין לתוצאותיה השרירותיות. שבת שלום, ליאור ޖޭ • כ"ד באדר ה'תשס"ט • 10:15, 20 במרץ 2009 (IST)

text: קיבלתי תשובה ממפעילי האתר בדואר אלקטרוני, ממנה עולות כמה הבהרות הנחוצות לדיון הזה. אני מצטט אותן במילים שלי:

text: # האתר הנדון מתמקד בחשיבה מחודשת כלפי יהודי אתיופיה, כולל ביקורת פנים קהילתית בלתי מצונזרת. לטענת מפעילי האתר הם קיבלו לא מעט איומים, ומהתבוננות שלי באתר נראה שכל האיומים הללו תויקו באשפה. עבורי (ליאור) מהווה האתר מקור ייחודי לנתונים על תופעות שליליות בקהילת ביתא ישראל.

text: # דירוג האתר שצוטט כאן שגוי, מאחר והוא נבדק עבור הדומיין המקוצר www.ethiostruggle.com ולא עבור הקישורים הארוכים המוטמעים באתר. הדירוג האמיתי מתקרב לזה של שני האתרים שציינתי קודם - פורטל יופי ואתר ביתא ישראל. לדעתי (ליאור) אין ספק ששני האתרים הללו זכאים לערכים אצלנו, שייכתבו כשנסיים לחבר מאות ערכים חשובים אפילו יותר. לטענת מפעילי האתר, מספר הצפיות בתגובות בפורומים גבוה אפילו יותר מזה שציינתי כאן.

text: # מפעילי האתר דחו בקשות להציב בו פרסומות, לדבריהם משום שהאתר "משתדל לא להיות קשור בכל צורה שהיא לשום דבר מלבד התוכן". הם אינם מזדהים בשמותיהם באתר משום שאין להם עניין בפרסום עצמי, וכדי לאפשר לקוראים להתמקד בתכנים ולא במי שכותב אותם.

text: לאור כל זאת, אני מסיר את תבנית החשיבות שהוצבה על הערך. יום טוב, ליאור ޖޭ • כ"ז באדר ה'תשס"ט • 13:20, 23 במרץ 2009 (IST)

text: אין להסיר תבניות כאלה ללא שעבר ההליך הקבוע בנושא זה. יתרה מכך, אם הערך לא ימחק במחיקה מהירה יש צורך לקיים הצבעת מחיקה בעניינו היות שלא השתכנעתי כלל מהדברים האלה שהערך הזה נחוץ לנו. לדעתי, קיומו מזיק, מפריע ופוגע בוויקיפדיה העברית. גילגמש • שיחה
replies: text: :צר לי לשמוע זאת ידידי. אם לא תשנה את דעתך במרוצת הימים הקרובים, אנא הסר את תבנית החשיבות והוסף תבנית להצבעת מחיקה. אין בלבי עליך. יום טוב, ליאור ޖޭ • כ"ז באדר ה'תשס"ט • 13:28, 23 במרץ 2009 (IST)
replies: text: ::אתה יודע מה, לאור ההערכה הרבה שאני רוכש לך ולאור הדיון הענייני והמאמץ הכן והאמיתי שהשקעת בחיפוש המקורות אני מציע שבינתיים נוריד את תבנית החשיבות ונפנה למשתמש שלישי שאין לו דעה מוצקה ומובהקת בקשר למחיקה או אי מחיקה ונלך לפי דעתו. אם יחשוב שהערך לא מזיק ואף מועיל, הרי שלא אמשיך לעבר הצבעת המחיקה. אם יחשוב שהערך דווקא לא נחוץ ויש בקיומו פגיעה ונזק אז נתקדם למחיקה מהירה או הצבעת מחיקה. לצורך העניין אני מציע את דוד שי בתור בורר בסוגיה. אם דוד שי לא נראה לך מתאים לצורך העניין אפשר לחשוב על מישהו אחר. גילגמש • שיחה 13:31, 23 במרץ 2009 (IST)
replies: text: :::נהדר, פניתי אליו. כל עוד הדיון מתנהל לא יזיק להותיר את תבנית החשיבות על כנה, למקרה שכותבים אחרים ירצו להביע את דעתם. בשמחות, ליאור ޖޭ • כ"ז באדר ה'תשס"ט • 15:28, 23 במרץ 2009 (IST)
אני רק רוצה להבהיר שהנזק שדיברתי עליו הוא לא משהו ספציפי לערך המסוים הזה, אלא מדובר בנזק הכללי שגורמים, לפי דעתי, לערכים זוטרים באופן כללי ואין בזה משהו מיוחד נגד הערך הספציפי הזה או כל ערך ספציפי אחר. גילגמש • שיחה 13:42, 23 במרץ 2009 (IST)

text: אני סבור שאין מקום למידע זה בערך עצמאי, אך יש לו מקום כסעיף בערך רחב יותר העוסק בפעילות חברתית של ביתא ישראל בישראל. דוד שי - שיחה 06:37, 24 במרץ 2009 (IST)
replies: text: :התוכל להציע שם לערך הרחב יותר? ליאור ޖޭ • כ"ח באדר ה'תשס"ט • 06:48, 24 במרץ 2009 (IST)
replies: text: ::בהמשך לשיחה עם דוד בדף שיחתו, העברתי את הערך לטיוטה היקלטות יוצאי אתיופיה בישראל ושם נעמול על הרחבתו. יום טוב, ליאור ޖޭ • כ"ח באדר ה'תשס"ט • 07:49, 24 במרץ 2009 (IST)
thread_title: חשיבות